《咏华山陈图南》
明代·王九思

华山隐士羡图南，高卧于今尚有龛。花鸟多情谁作主，云霞无恙梦犹酣。

玉峰临路空劳望，铁索悬厓不可探。我欲东寻刘禹锡，结茅同住碧巉岩。

作者简介：（1468—1551）明陕西鄠县人，字敬夫，号渼陂。弘治九年进士。授检讨，以附刘瑾为吏部郎中。瑾败，降寿州同知，勒致仕。盛年遭摒弃，以重资聘乐工学弹琵琶，善作词曲。有《碧山乐府》、《碧山续稿》、《碧山新稿》等，与康海为曲坛宗匠数十年，作品有愤慨不平之气。另有《渼陂集》。